da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da en da da da da da da da da da da da da da da da da da sv da da da da en da da sv da da da da da da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Sundhedssporet i Græsted Aggebo Hegn starter og slutter tæt på P-pladsen ved Tulstrupvej i skovens nordøstlige hjørne. Sundhedssporet er 1,4 km langt, og du kan enten gå eller løbe turen. Tag tid og bagefter vil du på de opsatte plancher kunne se, hvordan din kondition er, og aflæse dit kondital, når man tager hensyn til alder, BMI og køn.
Hvis du er utrænet men i øvrigt rask, tager det ca. 9 minutter at løbe turen og 12 minutter i rask trav. Der er malet røde pletter på træerne, så du er sikker på, at du er på rette vej.
Læs mere om sundhedssporet
Hjerteforeningen har i samarbejde med Naturstyrelsen anlagt en hjertesti rundt om Wielandts Sø. Den følger stort set samme rute som Sundhedssporet men er 1,8 km lang og slynger sig gennem gammel og ny skov.
Læs mere på hjerteforeningen.dk
Du kan løbe orientering i Græsted Aggebo Hegn. Som et led i Find vej i... projektet under Dansk Orienterings Forbund er der opsat 30 faste poster på 60 cm høje pæle. Pælene er forsynet med nummer, reflexbånd og en klippetang.
Du kan enten tage alle posterne, eller du kan sammensætte din egen rute.  Der er forslag til ruter fra 1,2 km og op til 7 km af forskellig sværhedsgrad. Undervejs kommer du rundt og ser seværdighederne i skoven.
Du kan hente kort med baneforslag på www.findveji.dk
Læs mere på orientering.dk/thok/
Endelig kan du gå en helt almindelig tur i skoven. Der er mange veje og stier, som du kan følge.
Hent kort som pdf
Græsted Aggebo Hegn er populær blandt mountainbikeryttere, fordi skoven er så kuperet. Der er ingen særlige mountainbikeruter, men du må cykle på alle stier og veje. Men husk at tage hensyn til andre brugere.
Skoven er også populær blandt ryttere. Du må ride på alle veje og gruslagte stier, der er bredere end 2,5 m. Husk at sænk farten, når du møder andre og rid i midten eller i vejrabatter, så hjulspor ikke ødelægges for cyklende mm. Du må også ride i skovbunden i højskov.
Læs mere om reglerne for ridning i Naturstyrelsens skove
Tag på ”skattejagt” i Græsted Aggebo Hegn.
Læs mere på geocaching.com
Fiskeriet er frit i Wielandts Sø i det nordøstre hjørne af skoven. Hvis du er mellem 18 og 65 skal du dog have fisketegn.
Ved Wielandtssøen er der en bålhytte og en grillplads. Et stykke fra søen er der også en shelterplads med to sheltere, der kan bookes.
Kulsvierhytten i Græsted Aggebo Hegn ligger ved Dams sø i den sydlige ende af Aggebo Hegn. Grupper kan booke stedet på book.naturstyrelsen.dk. Det meste af hytten er åben, og der er en hems, hvor der kan overnattes. Uden for hytten er også to shelters, der er bålplads og flere grillsteder samt borde og bænke og et skovdas. Du kan medbringe egne trækul eller samle grene i skovbunden, hvis der ikke er mere brænde i brændeskuret.
Book Kulsvierhytten på book.naturstyrelsen.dk
Du kan telte frit en nat eller to i hele Græsted Aggebo Hegn.
Mere om Græsted-Aggebo Hegn:
Kort med seværdigheder Dyr og planter Året rundt Historie Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden